ประกาศสำนักงานประมงจังหวัดอุทัยธานีเรื่อง ขยายกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาต พ.ศ. ๒๕๖๑ ตามที่ได้มีกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๖๑ ลงวันที่ ๓ พฤษภาคม ๒๕๕๙ โดยกำหนดให้ประมงจังหวัดประกาศห้วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตประกาศกรมประมง เรื่อง แบบคำขอรับใบอนุญาต ใบรับคำขอใบอนุญาต คำขอโอนใบอนุญาต และคำขอรับใบแทนใบอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน พ.ศ. ๒๕๖๐ ลงวันที่ ๑๕ สิงหาคม ๒๕๖๐ และประกาศคณะกรรมการประมงประจำจังหวัดอุทัยธานีเรื่อง กำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุมประเภท การเพาะเลี้ยงสัตว์น้ำในกระชังพ.ศ. ๒๕๖๑ ลงวันที่ ๑๓ มิถุนายน ๒๕๖๑ โดยที่สำนักงานประมงจังหวัดอุทัยธานีออกประกาศกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตพ.ศ. ๒๕๖๑ ลงวันที่ ๒๐ มิถุนายน ๒๕๖๑ และปิดรับคำขอวันที่๑๒ ตุลาคม ๒๕๖๑ นั้นเนื่องจากการยื่นคำขอรับใบอนุญาตเพาะเลี้ยงสัตว์น้ำในกระชังต้องมีเอกสารหรือหลักฐานการได้รับอนุญาตของหน่วยงานที่เกี่ยวข้อง ซึ่งอยู่ระหว่างการดำเนินการขออนุญาตของผู้เพาะเลี้ยงสัตว์น้ำในกระชังกับหน่วยงานที่เกี่ยวข้อง จึงจำเป็นต้องรอการพิจารณาจากหน่วยงานอื่น สำนักงานประมงจังหวัดอุทัยธานีพิจารณาแล้วเห็นควรขยายกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตพ.ศ. ๒๕๖๑ อาศัยอำนาจตามกฎกระทรวงการขออนุญาต และอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ ประมงจังหวัดอุทัยธานี ออกประกาศไว้ดังต่อไปนี้ข้อ ๑ เมื่อพ้นวันที่ ๑๒ ตุลาคม ๒๕๖๑ ให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอใบรับอนุญาตตั้งแต่วันที่ ๑๓ ตุลาคม ๒๕๖๑ ถึงวันที่ ๑๑ ธันวาคม ๒๕๖๑ เป็นระยะเวลา ๖๐ วันข้อ ๒ สถานที่ยื่นคำขอใบรับใบอนุญาตการเพาะเลี้ยงสัตว์น้ำในจังหวัดอุทัยธานีให้ยื่น ณ ที่ว่าการอำเภอ หรือสำนักงานประมงอำเภอแห่งท้องที่ที่ประสงค์จะทำการเพาะเลี้ยงสัตว์น้ำจังหวัดอุทัยธานีข้อ ๓ เอกสารหลักฐานที่ต้องใช้ประกอบในการยื่นคำขอ(๑) สำเนาบัตรประชาชนของผู้มายื่นคำขอ(๒) สำเนาหนังสือรับรองการจดทะเบียนเป็นนิติบุคคลหนังสือบริคณห์สนธิ และหลักฐานแสดงวัตถุประสงค์ในการประกอบกิจการประมง ซึ่งออกให้ไม่เกิน๖ เดือน (กรณีเป็นนิติบุคคล)(๓) เอกสารหรือหลักฐานการได้รับอนุญาตจากกรมประมงล่าสุด (ถ้ามี)(๔) เอกสารหรือหลักฐานการได้รับอนุญาตของหน่วยงานอื่นที่เกี่ยวข้อง(เฉพาะกรณีการเพาะเลี้ยงสัตว์น้ำในกระชัง)(๕) หนังสือยินยอมของผู้ปกครอง (กรณีเป็นผู้เยาว์)(๖) สำเนาหนังสือเดินทางหรือใบสำคัญประจำตัวคนต่างด้าว(เฉพาะกรณี คนต่างด้าวที่ได้รับการยกเว้นตามมาตรา๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๗) หลักฐานการได้รับอนุญาตให้เข้ามาในราชอาณาจักรเป็นการชั่วคราว(เฉพาะกรณีคนต่างด้าวที่ได้รับการยกเว้นตามมาตรา๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๘) ใบอนุญาตประกอบธุรกิจตามมาตรา ๑๗ แห่งพระราชบัญญัติการประกอบธุรกิจของคนต่างด้าวพ.ศ. ๒๕๔๒ (เฉพาะกรณีคนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าวพ.ศ. ๒๕๔๒)(๙) หนังสือมอบอำนาจ พร้อมสำเนาบัตรประจำตัวประชาชนผู้มอบอำนาจและผู้รับมอบอำนาจปิดอากรแสตมป์๑๐ บาท (กรณีมอบอำนาจ)(๑๐) แผนผังหรือแผนที่โดยสังเขปแสดงที่ตั้งสถานที่ที่อนุญาตทำการเพาะเลี้ยงสัตว์น้ำข้อ ๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๒๕ กันยายน พ.ศ. ๒๕๖๑อนันต์ เหล่าแช่มประมงจังหวัดอุทัยธานีปุณิกา/ธนบดี/จัดทำ๓๐ พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๗๑ ง/หน้า ๓๔/๒๙ ตุลาคม ๒๕๖๑